stanford-oval/wikipedia huggingface dataset:
Desmond Child

| John Charles Barrett |
| --- | --- |

Henkilötiedot
Syntynyt: 28. lokakuuta 1953 (ikä 70)
Ammatti:  musiikkituottaja, muusikko
Muusikko
Taiteilijanimi:  Desmond Child
Aktiivisena:  1975–
Tyylilajit:  Rock, pop, hard rock, heavy metal, disko, latin pop
Aiheesta muualla
Kotisivut
  [ Muokkaa Wikidatassa ] [ ohje ]  
Desmond Child (s. John Charles Barrett, 28. lokakuuta 1953) on yhdysvaltalainen muusikko, lauluntekijä ja tuottaja. Hän perusti Desmond Child & Rouge -yhtyeen vuonna 1975. Suurempaa suosiota Child on saanut lauluntekijänä ja hän on ollut mukana säveltämässä useita hittikappaleita. Hän on työskennellyt useiden suosittujen artistien kanssa – muun muassa Cherin, Michael Boltonin, Aerosmithin, Bon Jovin, Alice Cooperin, Kissin ja Ricky Martinin.
Tunnettuja Childin säveltämiä kappaleita ovat muun muassa ”Poison” (Alice Cooper), ”Livin’ on a Prayer” (Bon Jovi), ”Livin’ la Vida Loca” (Ricky Martin), ”I Was Made for Lovin’ You” (Kiss) ja erityisesti Suomessa ”Livin’ in a World Without You” (The Rasmus).
Desmond Childin ura on jatkunut lähes 40 vuoden ajan. 2000-luvun tuotantoja ovat olleet Meat Loafin albumi Bat out of Hell III: The Monster Is Loose, jolle hän teki myös lauluja, Scorpionsin Humanity: Hour 1, Mariah Careyn uusi albumi sekä The Rasmuksen syyskuussa 2008 julkaistu Black Roses.
Childin kappaleita

| 0 | 1 | 2 | 3 | 4 |
| --- | --- | --- | --- | --- |
|  Aerosmith "Heart's Done Time"  "Dude (Looks Like a Lady)"  "Angel"  "What it Takes"  "Flesh"  "Crazy"  "Hole in My Soul"  "Ain't That a Bitch" Clay Aiken "Invisible" Bif Naked "I Love Myself Today" Michael Bolton "How Can We Be Lovers"  "Love Cuts Deep"  "Forever Isn't Long Enough"  "New Love"  "Save Me"  The One Thing"  "In the Arms of Love" Bon Jovi "You Give Love a Bad Name"  |  "Livin' on a Prayer"  "Without Love"  "I'd Die For You"  "Bad Medicine"  "Born to Be My Baby"  "Blood on Blood"  "Wild is the Wind"  "Keep the Faith"  "I'll Sleep When I'm Dead"  "The Distance"  "Misunderstood"  "All About Lovin' You"  "Hook Me Up"  "Bells of Freedom"  "Have A Nice Day" Cher "Just Like Jesse James"  "Save Up All Your Tears"  "We All Sleep Alone" Dream Theater(yhdessä yhtyeen kanssa) "You Not Me" Kelly Clarkson "Before Your Love" Alice Cooper "Poison"  "Spark in the Dark"  |  "House of Fire"  "Why Trust You"  "Bed of Nails"  "This Maniac's In Love With You"  "Trash"  "Hell is Living Without You"  "I'm Your Gun"  "Dangerous Tonight"  "Might As Well Be On Mars" Diana DeGarmo "Dreams"  "Emotional" INXS "Afterglow" Joan Jett & the Blackhearts "I Hate Myself For Loving You" Kiss "I Was Made For Lovin' You"  "I've Had Enough (Into the Fire)"  "Heaven's on Fire"  "Under the Gun"  "King of the Mountain"  "Who Wants to Be Lonely"  |  "I'm Alive"  "Radar for Love"  "Uh! All Night"  "Bang Bang You"  "No, No, No"  "My Way"  "Reason to Live"  "Hide Your Heart"  "You Love Me to Hate You"  "Let's Put The X In Sex" Ricky Martin "Livin La Vida Loca"  "Spanish Eyes"  "I Am Made of You"  "The Cup of Life"  "She Bangs"  "Saint Tropez"  "Nobody Wants to Be Lonely"  "Jezabel"  "The Touch"  "Are You In It For Love"  "Shake Your Bon-Bon" Jesse McCartney "Because You Live"  |  Billie Myers "A Few Words Too Many"  "Kiss The Rain" The Rasmus (yhdessä yhtyeen kanssa) "Livin' in a World Without You"  "Ten Black Roses"  "Ghost of Love"  "Justify"  "Your Forgiveness"  "Run to You"  "You Got It Wrong"  "Lost and Lonely"  "The Fight"  "Dangerous Kind"  "Live Forever"  "Jezebel" LeAnn Rimes "Life Goes On"  "Suddenly" Tokio Hotel "Zoom" Sisqo "Thong Song" Robbie Williams "Old Before I Die"  |
Aiheesta muualla

Kuvia tai muita tiedostoja aiheesta Desmond Child Wikimedia Commonsissa
Ekomatkailu

Ekoturisti suosii kävelyä.
Ekomatkailu eli ekoturismi on kestävän kehityksen mukaisesti tapahtuvaa matkailua luonnossa, jossa matkailijalle annetaan samalla ympäristökasvatusta. Ekomatkailussa luonto itsessään on matkailun keskiössä. Matkailija kohtaa ja kokee luonnon sen omilla ehdoilla, luonnon ominaispiirteet eivät saa muuttua oleellisesti erilaisiksi kuin ne olivat ennen matkaa. Ekoturisti käyttää lähipalveluja, matkailee pienissä ryhmissä, ilman moottoriajoneuvoja ja paikallisin oppain. Näin hän tukee kestävän kehityksen ajattelua, jolla voidaan pyrkiä turvaamaan myös tuleville sukupolville mahdollisuus nauttia puhtaista vesistä ja ympäristöstä.
Ekomatkailu on yksi nopeiten kasvavista matkailun haaroista. Ekomatkailu on kestävän matkailun alalaji; mitä tahansa matkailua voidaan tehdä kestävästi, mutta ekomatkailun tulee kestävän toimintaperiaatteen lisäksi tapahtua luonnossa ja sisältää ympäristökasvatusta. Suomessa ekomatkailu on jäänyt erittäin vähäiseksi .
Osat

Ekomatkailu koostuu kolmesta elementistä:
Luonto: Ekomatkailussa luonnossa liikkuminen tai jonkin luontokohteen observointi, esimerkiksi lintujen bongaus, on matkan pääasiallinen syy.
Ympäristökasvatuksellisuus: Ympäristökasvatuksellisuus ekomatkailussa tarkoittaa, että matkailija saa opetusta kohteen luonto- ja kulttuurinähtävyyksistä sekä kestävästä kehityksen mukaisesta toiminnasta. Opetus voi tapahtua monessa muodossa, opastauluina, opastettuina kierroksina tai kursseina.
Kestävä kehitys: Ekomatkailun tulee tapahtua kestävän kehityksen periaatteita noudattaen: matkailun tulee olla taloudellisesti kannattavaa, tuhoamatta ympäristöä ja paikalliskulttuureita
Arvostelua

Arvostelun mukaan ekoturismi on luontoa säästävää harvoissa tapauksissa. Luontoa kuluttamaton ratkaisu olisi olla matkustamatta.
Aiheesta muualla

Kuvia tai muita tiedostoja aiheesta Ekomatkailu Wikimedia Commonsissa
Jääkiekon SM-sarjakausi 1941–1942

| Jääkiekon SM-sarja 1942 |
| --- | --- |
Sarja alkoi:  Kausi peruttiin
  ← 1940-1941 :  1942-1943 → 
Vuoden 1942 jääkiekon SM-sarja peruttiin jatkosodan takia. Asemasotavaiheen aikana oli mahdollista pelata joitakin yksittäisiä ystävyysotteluja.
Jussi Hurskainen

| Jussi Hurskainen> Henkilötiedot |
| --- | --- |
Syntynyt: 21. helmikuuta 1989 (ikä 35) Kitee,  Suomi
Pesäpalloilija
Ulkopelipaikka:  Koppari
Seura:  Imatran Pallo-Veikot
Pelaajaura
Junioriseurat
:  Kiteen Pallo-90
Ammattilaisjoukkueet
2007-2016:  Kiteen Pallo-90
Jussi Hurskainen (s. 21. helmikuuta 1989 Kitee) on suomalainen pesäpalloilija, joka edusti peliurallaan Superpesiksessä pelaavia Kiteen Palloa sekä Imatran Pallo-Veikkoja. Ulkopelipaikaltaan Hurskainen on koppari.
Nykyään Hurskainen toimii Kiteen Pallon kakkospelinjohtajana.
Hurskaisen kasvattajaseura on Kiteen Pallo-90. Hänet valittiin ensimmäistä kertaa urallaan Itä-Länsi -otteluun kesällä 2013.
Saavutukset > Pelaajana

1 Itä-Länsi-ottelu: 2013
Edward Robinson

| Edward Robinson |
| --- | --- |

Henkilötiedot
Syntynyt: 10. huhtikuuta 1794 Southington, Connecticut, Yhdysvallat
Kuollut: 27. tammikuuta 1863 (68 vuotta) New York City
Koulutus ja ura
Tutkimusalue:  Arkeologia ja biblical studies (käännä suomeksi)
   
 Nimikirjoitus
Edward Robinson (10. huhtikuuta 1794 Southington, Connecticut, Yhdysvallat – 27. tammikuuta 1863 New York City) oli yhdysvaltalainen teologi. Robinson harjoitti varhaisia arkeologisia ja maantieteellisiä tutkimuksia Jerusalemissa ja Palestiinassa 1830- ja 1840-luvuilla, ja oli näin raamatullisen arkeologian ja Raamatun maantieteen tutkimuksen perustajia.
Elämä ja ura

Robinson oli kongregaatiokirkon pastorin poika. Hän valmistui vuonna 1816 Hamilton Collegesta. Vuonna 1821 hän pääsi Moses Stuartin oppilaaksi, jonka hepreankielisen kieliopin toisen painoksen hän auttoi valmistelemaan vuonna 1823 ja jonka avulla hänet nimitettiin samana vuonna heprean opettajaksi Andoverin teologiseen seminaariin. Stuartin kanssa hän käänsi vuonna 1825 Georg Benedikt Winerin Uuden testamentin kreikan kieliopin ensimmäisen painoksen, ja yksin hän käänsi Christian Abraham Wahlin Clavis Philologica Novi Testamentin (1825). Vuosina 1826–1830 hän opiskeli Saksassa, erityisesti Hallessa Wilhelm Geseniuksen, August Tholuckin ja Emil Rödigerin johdolla sekä Berliinissä August Neanderin johdolla. Hän toimi ylimääräisenä) professorina ja kirjastonhoitajana Andoverissa vuosina 1830–1833, mutta erosi epilepsiakohtausten vuoksi. Vuosina 1831–1835 hän toimitti Biblical Repository -lehteä, jonka hän perusti ja jossa häntä avusti jonkin verran hänen saksalainen vaimonsa Theresa Albertina Luise. Vuonna 1837 hän otti vastaan professuurin Unionin teologisessa seminaarissa. Hän lähti sitten Yhdysvalloista tutkimaan Palestiinaa ja Syyriaa. Hänen teoksensa Biblical Researches in Palestine, Mount Sinai, and Arabia Petraea (1841), joka julkaistiin samanaikaisesti Englannissa, Saksassa ja Yhdysvalloissa, toi välittömästi hänelle mainetta ja Royal Geographical Societyn kultamitalin vuonna 1842. Myöhemmin vuonna 1856 ilmestyi Biblical Researches in Palestine and the Adjacent Regions. Hänen suunnitelmansa tiivistää topografiset tutkimuksensa raamatullista maantiedettä käsittelevään teokseen katkesi kaihileikkaukseen vuonna 1861.
Raamatuntutkijana ja eksegeettinä Robinsonia on pidettävä raamatullisen maantieteen uranuurtajana. Hänen teoksensa, joita täydensi teos Physical Geography of the Holy Land (1865), perustuivat huolelliseen henkilökohtaiseen kriittiseen tutkimukseen, joka suhtautui paikalliseen traditioon toisinaan ehkä liiankin epäilevästi. Robinson julkaisi myös Uuden testamentin kreikankielinen ja englanninkielinen sanakirjan (1836), ja teokset Harmony of the Four Gospels in Greek (1845) ja Harmony of the Four Gospels in English (1846), jotka molemmat olivat aikanaan merkittäviä. Hän perusti vuonna 1843 ja toimitti muutaman vuoden ajan Bibliotheca Sacra -lehteä, johon hän kirjoitti vuoteen 1855 asti.
Aiheesta muualla

Kuvia tai muita tiedostoja aiheesta Edward Robinson Wikimedia Commonsissa
Jussi Hyyrynen

Jussi Hyyrynen (s. 30. huhtikuuta 1971 Piippola) on suomalainen muusikko, josta on tullut tunnettu YUP-yhtyeen kitaristina. Alun perin Hyyrynen soitti yhtyeessä rumpuja, mutta siirtyi kitaraan vuonna 1991 Janne Mannosen liittyessä yhtyeen rumpaliksi. Hän soittaa myös cover-yhtyeessä Redux. Hyyrynen käyttää Gibson Les Paul- ja Gibson Les Paul Classic -kitaroita.  Jussi Hyyrynen on myös aktiivinen kestävyysjuoksun harrastaja, ja hän pitää harrastuksestaan myös blogia.
Hyyrysen nuorempi veli Antti ”Hyrde” Hyyrynen on Stam1na-yhtyeen laulaja-kitaristi. Veljeksillä on yhteinen sivuprojekti Wöyh!.
Hyyrynen on toiselta ammatiltaan lääkäri.
Aiheesta muualla

Jussi Hyyrysen juoksublogi
Jussi Hyyrynen lauluntekijänä - Fono.fi
YUP
| --- | --- |
Studioalbumit:   The Hippos from Hell  Huuda harkiten  Toppatakkeja ja Toledon terästä  Homo sapiens  Yövieraat  Outo elämä  Normaalien maihinnousu  Lauluja metsästä  Leppymättömät  Keppijumppaa  Vapauden kaupungit  Opus 1 
EP:t:   Who Dares Farts  Whlap-Zap Ninja  Turpasauna  Julmasti juhlallista  Minä olen myyrä  Me viihdytämme teitä  Minä en tiedä mitään  Maailmannäyttely 
Kokoelmat:   1990–1992  Hajota ja hallitse 1993–2001  The Hippos from Hell & Other Oddities 1988–1990  Helppoa kuunneltavaa 
Singlet:   ”Daavidin fuzz / Paratiisin sahakielet”  ”Jumala halkaisi ihmisen kahtia”  ”Homo sapiens”  ”Porvariston hillitty charmi”  ”Tavaroiden taikamaailma”  ”Tuuliajolla”  ”Mitä luoja teki ennen kuin loi maailman?”  ”Meitä odotellaan mullan alla”  ”Varjoleikit”  ”Pohjaton säkki”  ”Ihana elämä”  ”Rakkaus on pesti hulluuteen”  ”Joutilas”  ”Pahassa paikassa”  ”Päivä kerrallaan”  ”Intiaanit ymmärtävät”  ”He olivat vapaat”  ”Rähinää, höyheniä”  ”Presto Ma Non Troppo” 
DVD:t:   Helppoa katseltavaa 
Muuta:   Luettelo YUP:n kappaleista
Jymy (täsmennyssivu)

Jymy voi viitata seuraaviin asioihin:
Jymy, suomalainen sarjakuvalehti
Harjavallan Jymy, harjavaltalainen urheiluseura
Kokkolan Jymy, kokkolalainen urheiluseura
Nurmon Jymy, nurmolainen urheiluseura
Nurmon Jymy, Nurmon Jymyn lentopallojaosto
Nurmon Jymy, Nurmon Jymyn pesäpallojaosto
Nurmon Jymy, Nurmon Jymyn salibandyjaosto
Orimattilan Jymy, orimattilalainen urheiluseura
Sotkamon Jymy, sotkamolainen urheiluseura
YFL Jymy, Suomen merivoimien Syöksy-luokan komentovene
Moottoritorpedovene Jymy, Suomen merivoimien moottoritorpedovene
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jymy”, voi hakea sivunnimihaulla, laajalla sivunnimihaulla tai tekstihaulla.
Jäätäviin korkeuksiin

| Jäätäviin korkeuksiin> Into thin air |
| --- | --- |

Alkuperäisteos
Kirjailija:  Krakauer, Jon
Kieli:  englanti
Suomennos
Kustantaja:  WSOY
ISBN:  951-0-22940-7
Löydä lisää kirjojaKirjallisuuden teemasivulta
Jäätäviin korkeuksiin (engl. Into thin air) on toimittaja, kirjailija ja kiipeilijä Jon Krakauerin omakohtaisiin kokemuksiin perustuva kirja. Vuonna 1996 Krakauer lähti Outside-aikakauslehden, joka oli hänen työnantajansa, rahoittamana valloittamaan maailmaan korkeinta vuorta, Mount Everestiä. Krakauer pääsi Adventure Consultants -retkikunnan mukaan, jota oli johtamassa uusiseelantilainen Rob Hall.
Matka osoittautui täydeksi katastrofiksi, jossa kuoli kahdeksan ihmistä. Retkikunnasta kuusi pääsi kiipeämään Mount Everestin huipulle, mutta vain kaksi selviytyi paluumatkalla takaisin, toinen heistä oli Krakauer. Muut menehtyneet olivat muista retkikunnista, jotka kiipesivät samana päivänä Everestille.
Pääasiallinen syy katastrofille oli sääolosuhteiden totaalinen muutos. Myös se, että huipulle yritti useampi retkikunta samaan aikaan ja samaa reittiä, puuroutti ja hidasti kiipeilijöiden kulkua ratkaisevasti. Monet jotka selviytyivät, saivat raajoihinsa pahoja paleltumia,  joita voitiin hoitaa vain amputoimalla.
Vuonna 1997 julkaistiin kirjaan perustuva televisioelokuva Murhenäytelmä Everestillä.
Joan Chen

Joan Chen vuonna 2012.
Joan Chen (alk. Chong Cheng) (s. 26. huhtikuuta 1961 Shanghai, Kiina) on kiinalais-yhdysvaltalainen näyttelijä ja ohjaaja. Hänet tunnetaan muun muassa elokuvista Xiao hua (1980), Wedlock – kalmankihla (1991), Twin Peaks – Tuli kulje kanssani (1992), Punainen ruusu, valkoinen ruusu (1994), Xiu Xiu – unohdettu tyttö (1998), The Home Song Stories (2007) ja The Sun Also Rises (2007). Lisäksi hänet tunnetaan televisiosarjasta Twin Peaks, jossa hän näytteli Jocelyn ”Josie” Packardia.
Joan Chen pääsi 14-vuotiaana Kiinan valtion ylläpitämään teatterikouluun, kun puhemies Maon vaimo Jiang Qing oli nähnyt hänet ampumaharjoituksissa ja pitänyt näkemästään. Chen nousi nopeasti kuuluisuuteen, ja häntä verrattiin kiinalaisissa lehdissä nuoreen Elizabeth Tayloriin. Chen pääsi muuttamaan Yhdysvaltoihin, koska hänen vanhempansa olivat tutkijalääkäreitä, joilla oli työtehtäviä New Yorkissa. Yhdysvalloissa Chenistä tuli kansainvälisesti tunnettu näyttelijä, kun hän sai Wan Jungin roolin Bernardo Bertoluccin elokuvasta Viimeinen keisari.
Yksityiselämä

Chen on ollut kaksi kertaa naimisissa, ensin Jim Laun kanssa vuosina 1985–1990 ja nykyään Peter Huin kanssa. Heillä on kaksi lasta.
Aiheesta muualla

Kuvia tai muita tiedostoja aiheesta Joan Chen Wikimedia Commonsissa
Joan Chen Internet Movie Databasessa. (englanniksi)
Joan Chen Elonetissä.
Joseph Dempsey

| Mitalit | Mitalit | Mitalit |  |
| --- | --- | --- | --- |
|  Joseph Dempsey vuonna 1915. |  Joseph Dempsey vuonna 1915. |  Joseph Dempsey vuonna 1915. |  |
Maa:   Yhdysvallat
|  Olympialaiset  |  Olympialaiset  |  Olympialaiset  |  |
Miesten soutu
|  Kultaa | St. Louis 1904 | kahdeksikko |  |
Joseph Francis ("Joe") Dempsey (12. lokakuuta 1875 Philadelphia – 7. elokuuta 1942 Philadelphia) oli yhdysvaltalainen soutaja. Hän voitti vuoden 1904 kesäolympialaisissa Saint Louisissa kahdeksikossa kultaa Vesper Boat Club -joukkueessa, jota valmensi hänen vanhin veljensä Jim.
Joseph Danlami Bagobiri

Joseph Danlami Bagobiri vuonna 2015.
Joseph Danlami Bagobiri (8. marraskuuta 1957 Fadan Kagoma – 27. helmikuuta 2018 Kaduna) oli nigerialainen roomalaiskatolinen piispa. Hänet vihittiin papiksi 11. kesäkuuta 1983 ja nimitettiin Kafanchanin hiippakunnan johtoon 10. heinäkuuta 1995. Piispaksi vihkiminen seurasi 21. lokakuuta. Pääkonsekraattorina toimi Peter Yariyok Jatau, jota avustivat Gabriel Gonsum Ganaka ja John Olorunfemi Onaiyekan.
Joseph DePietro

| Mitalit> Maa:   Yhdysvallat.Miesten painonnosto. Olympialaiset  | Mitalit> Maa:   Yhdysvallat.Miesten painonnosto. Olympialaiset  | Mitalit> Maa:   Yhdysvallat.Miesten painonnosto. Olympialaiset  | Maa:   Yhdysvallat> Miesten painonnosto. |
| --- | --- | --- | --- |
|  Kultaa | Lontoo 1948 | 56 kg |  |
Joseph Nicholas "Joe" DePietro (8. kesäkuuta 1914 Paterson, New Jersey – 19. maaliskuuta 1999 Fair Lawn, New Jersey) oli yhdysvaltalainen painonnostaja, hänen uransa suurin saavutus on alle 56 kilon sarjan olympiakulta Lontoosta 1948 yhteistuloksella 307,5 kg. Vuotta aikaisemmin hän oli voittanut samasta sarjasta maailmanmestaruuden.
Jääkiekon SM-sarjakausi 1943–1944

| Jääkiekon SM-sarja 1944 |
| --- | --- |
Mestari:  sarja jäi kesken
  ← 1942-1943 :  1944-1945 → 
Vuoden 1944 jääkiekon SM-sarja pelattiin samojen kahdeksan joukkueen kesken kuin edellinenkin kausi. Sarja jäi kesken, kun Helsingin Kaisaniemen kenttä tuhoutui suurpommituksissa helmikuussa 1944. Tässä vaiheessa sovittiin, että mestaruuden ratkaisemiseksi pelataan vielä kaksi ottelua: Ilves–Tarmo ja Ilves–KIF, ja jos Ilves voittaisi molemmat, se olisi mestari. Ilves voittikin Tarmon, mutta pommitus Kiffen-ottelua edeltäneenä yönä katkaisi liikenneyhteydet Tampereelle, eikä ottelua voitu pelata. Näin mestaruutta ei 1944 jaettu. Seuraavan kerran Suomen-mestaruus jäi jakamatta 76 vuotta myöhemmin vuonna 2020 koronaviruksen takia.
Sarjataulukko

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| Turun Palloseura | 7 | 5 | 1 | 1 | 29 | 8 | +21 | 11 |
| Hämeenlinnan Tarmo | 7 | 4 | 1 | 2 | 22 | 18 | +4 | 9 |
| Tampereen Ilves | 5 | 3 | 2 | 0 | 27 | 3 | +24 | 8 |
| Helsingin Jalkapalloklubi | 4 | 1 | 2 | 1 | 6 | 11 | -5 | 4 |
| Kronohagens IF | 3 | 1 | 1 | 1 | 7 | 8 | -1 | 3 |
| Helsingfors Skridskoklubb | 4 | 1 | 0 | 3 | 4 | 21 | -17 | 2 |
| Karhu-Kissat | 4 | 0 | 1 | 3 | 6 | 22 | -16 | 1 |
| Tammerfors Bollklubb | 4 | 0 | 0 | 4 | 1 | 11 | -10 | 0 |
Sarja jäi kesken.
Kaarina Tuunanen

Kaarina Tuunanen vuonna 1971
Kaarina Tuunanen on suomalainen koreografi ja tanssitaiteen osaaja, jonka ura on jatkunut yli 40 vuoden ajan.
Hänen laatimansa baletti Frederico ja Jeannette kantaesitettiin Helsingin kaupunginteatterissa vuonna 1970.
Vuonna 1989 Tuunanen ohjasi Keravan oopperaan Fanz Leharin operetin Hymynmaa.
Kaarina Tuunanen on toiminut koreografina Varkauden Teatterin Zorbas -musikaalissa vuonna 2010.
Jokibulbuli

| Jokibulbuli |
| --- | --- |

Uhanalaisuusluokitus
 Puutteellisesti tunnettu  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Bulbulit Pycnonotidae
Suku::  Bulbulit Pycnonotus
Laji::  nieuwenhuisii
Kaksiosainen nimi
 Pycnonotus nieuwenhuisii  (Finsch, 1901) 

Katso myös
   Jokibulbuli Wikispeciesissä   Jokibulbuli Commonsissa 
Infobox OKNimi-testi OKIUCN-testi OK: 
Jokibulbuli (Pycnonotus nieuwenhuisii) on bulbulien heimoon kuuluva varpuslintu.
Se on tavattu Bruneissa ja Indonesiassa, ja sen on kuvattu olevan hyvin harvinainen. Uhanalaisuusluokituksessa se on luokiteltu puutteellisesti tunnetuksi.
Jyllinkosken Sähkö

| Jyllinkosken Sähkö Oy |
| --- | --- |
Yritysmuoto:  osakeyhtiö
Perustettu:  1912
Lakkautettu:  1996
Kotipaikka:  Kurikka
Toiminta-alue:  nyk. Etelä-Pohjanmaan lounais- ja Rannikko-Pohjanmaan eteläosat
Toimiala:  sähköntuotanto
Liikevaihto:  224 milj. mk (1994)
Henkilöstö:  194 (1994)
Tytäryhtiöt:   Kainaston Polttoturve Oy (100 %)  Oy Kaskisten Lämpö (osaomistus)  Etelä-Pohjanmaan Voima Oy (24 %) 
Infobox OKVirheellinen NIMI-arvo: 
Jyllinkosken Sähkö Oy oli nykyisten Etelä- ja Rannikko-Pohjanmaan maakuntien alueella vuosina 1912–1996 toiminut energiantuotantoyhtiö. Aikana, jolloin kansallista kantaverkkoa ei vielä ollut, yhtiö tuotti sähköä kaikkiaan 18 kuntaan ja työllisti lähes 200 henkilöä. Jyllinkosken Sähkön piirissä olleet kunnat olivat vuonna 1938 pohjoisimpana Ilmajoki ja Pirttikylä, läntisimpänä Kaskinen ja Närpiö sekä eteläisimpänä Karijoki ja Kauhajoki. Yhtiö oli kaatua 1930-luvun lamassa, mutta Kurikan kunta pelasti yhtiön ostamalla suuren osan osake­kannasta vuonna 1932.
Yhtiön vesivoimala sijaitsi Kurikassa kanjonimaisessa Kauhajoen Jyllinkoskessa hieman ennen Kauhajoen yhdistymistä Kyrönjoeksi Jalasjoen kanssa. Voimala tuotti sähköä vuodesta 1913 aina vuoteen 1970, jolloin sen korvasi lähelle rakennettu Pitkämön voimalaitos ja Kyrönjoen tulvia hillitsevä Pitkämön tekojärvi. Entisessä voimalarakennuksessa toimii vuonna 1987 perustettu Jyllinkosken sähkömuseo, Suomen ensimmäinen sähkölaitosmuseo.
Jyllinkosken Sähkön omistus­kuviot muuttuivat monesti 1990-luvulla. Yhtiöstä osti suurimman osan Imatran voima. Sen yhdistyessä Nesteen kanssa Fortumiksi vuonna 1998 Kurikan kaupunki sai Fortumin osakkeita. Nesteen osakkeita kaupunki puolestaan sai, kun Fortum Oil irrotettiin Fortumista uudelleen Nesteeksi vuonna 2005.
Kirjallisuutta

Turunen, H.: Jyllinkosken Sähkö Oy 1912–1992. Vaasa 1992.
Kaarina Tarkka

Kaarina Helena Simola (o.s. Tarkka; 10. helmikuuta 1917 Tampere – 23. helmikuuta 2010) oli suomalainen kuvanveistäjä ja kuvaamataidonopettaja. Hän opiskeli aluksi piirustuksenopettajaksi Taideteollisuuden keskuskoulussa vuosina 1937–1941 ja sen jälkeen kuvanveistäjäksi 1946–1950 Suomen Taideakatemian koulussa. Tarkan taiteellinen debyytti oli vuonna 1948. Hän toimi kuvamataiteen opettajana Helsingissä Kulosaaren yhteiskoulussa vuodesta 1945 vuoteen 1977 asti.
F. E. Sillanpään muistomerkki, Tampere, 1988.
Tarkan julkinen veistos Tampereella on F. E. Sillanpään muistomerkki Pyynikintorin eteläisimmässä kulmassa. Veistoksen kolme pronssista reliefiseinää kuvaavat Sillanpään tuotantoa. Veistos on paljastettu vuonna 1988.
Tarkka käytti teostensa tekijäniminä vaihtelevasti Kaarina Tarkka, Kaarina Simola, Kaarina Helena Simola, Kaarina Simola-Tarkka, ja Kaarina Helena Tarkka nimiä. Tarkan vanhemmat olivat Simon Robert Tarkka ja Lydia (o.s. Patscheff). Tarkan puoliso oli Osmo Kullervo Simola (1917–1999).
Jonna Julin

Jonna Julin vuoden 2018 Kalevan Kisoissa Jyväskylässä.
Jonna Sofia Cecilia Julin (s. 13. helmikuuta 1993) on suomalainen yleisurheilija, jonka päälajit ovat 400 metrin ja 800 metrin juoksut. Hän edustaa IF Nykarlebynejden -seuraa ja häntä valmentaa Ingvar Wiklund.
Julin saavutti hopeaa 400 metrin juoksussa Kalevan kisoissa Turussa 2011 ennätysajallaan 55,81. Jyväskylässä 2018 hän sai hopeaa 800 metrillä ennätyksellään 2.05,20. Sisäratojen SM-kilpailuissa hän on saavuttanut hopeaa 800 metrillä 2017 ja 2019 sekä pronssia 4 × 300 metrin viestijuoksussa 2012. Viestijuoksun SM-kilpailuissa hän on saavuttanut 4 × 400 metrin viestijuoksussa hopeaa 2013 ja pronssia 2012 ja 2015. Hänellä on maaotteluedustuksia.
Henkilökohtaiset ennätykset > Ulkoradat

| Laji | Aika | Paikka | Päivä |
| --- | --- | --- | --- |
| 400 m | 55,40 | Lahti | 15. elokuuta 2015 |
| 800 m | 2.05,20 | Jyväskylä | 22. heinäkuuta 2018 |
Henkilökohtaiset ennätykset > Sisäradat

| Laji | Aika | Paikka | Päivä |
| --- | --- | --- | --- |
| 400 m | 57,52 | Kuortane | 25. helmikuuta 2012 |
| 800 m | 2.09,40 | Bærum | 10. helmikuuta 2019 |
| 800 m (ylipitk.) | 2.07,96 | Tampere | 11. helmikuuta 2017 |
Joonas Brandt

Joonas Brandt (s. 25. lokakuuta 1977 Espoo) on suomalainen valokuvaaja ja kuvajournalisti. Hän on työskennellyt vuosina 2001–2005 freelancerina ja vuodesta 2005 A-lehtien kuvatoimituksessa.[lähde? ] Nykyään Brandt toimii jälleen freelancerina.  Hän on kuulunut Suomen Lehtikuvaajat ry:n hallitukseen, Brandt on myös suomalaisen kuvajournalismiin ja dokumenttikuvaukseen erikoistuneen Raw-lehden toimitusneuvoston jäsen. [lähde? ]
Brandt on valittu vuoden 2005 nuoreksi lehtikuvaajaksi ja vuoden 2005 aikakauslehtikuvaajaksi. Lisäksi Brandtin taltioima ja koostama kuvasarja Sakara Tour 2006 -konserttikiertueelta valittiin vuoden 2006 kotimaiseksi reportaasiksi ja Brandt oli yleisön suosikki vuoden lehtikuvaajaksi. Brandtin ottama kuva valittiin Vuoden lehtikuvaksi 2018.[lähde? ]